Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 408/12/8811	Trebišov, 12.10.2012
EEČ : 2-69-394-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Si neplní povinnosť platiť na výživu rozvedenej manželke XXXXX, nar. 06.09.1979, a to v mieste bydliska a ani inde, ktorá mu vyplýva z ustanovenia § 72 ods. 1, ods. 2 Zákona o rodine č. 36/2005 Z. z., a to aj napriek tomu, že táto povinnosť mu bola uložená XXXXX XXXXX XXXXX zo 06.05.2009, právoplatným dňa 01.06.2009, prispievať na výživu rozvedenej manželke mesačne sumou 25,- € do každého 20. dňa, od toho ktorého mesiaca, počnúc právoplatnosťou rozsudku do budúcna, čím takto za obdobie od mesiaca február 2012 - doposiaľ dlhuje na výživu rozvedenej  manželky  sumou 200,-  €.    
lebo zanikla trestnosť činu
Odôvodnenie:
	Uznesením policajného orgánu XXXXX pod sp. zn. ČVS: ORP-595/MI-TV-2012 zo dňa 05.08.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia. 

	Obvinený v priebehu skráteného vyšetrovania využil ustanovenie § 86 písm. a Tr. zákona o účinnej ľútosti a dlh na výživnom rozvedenej manželke vo výške 200,- € uhradil peňažnou poštovou poukážkou zo dňa 24.09.2012. 

	Uvedenú skutočnosť potvrdila vo svojom výsluchu dňa 25.09.2012 aj sv. pošk. XXXXX, v ktorom uviedla, že dlh na výživu rozvedenej manželke, čo znamená pre ňu, za žalované obdobie zo strany obvineného, považuje za uhradený. 

	Poukazujúc na uvedené, trestné stíhanie sa zastavuje, lebo trestnosť činu zanikla, lebo trestný čin nemal trvalo nepriaznivé následky, keďže obvinený svoju vyživovaciu povinnosť dodatočne splnil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka